《建炎丞相成国吕忠穆公退老堂 其一》
宋代·陈公辅

经营堂宇近江滨，退稳功成名遂身。门外鱼龙欣得地，圃中花木暖藏春。

也知朝野思贤相，聊借湖山作主人。谁谓周公骄且吝，坐间无日不延宾。

作者简介：（1077—1142）宋台州临海人，字国佐。徽宗政和三年上舍及第。调平江府教授。钦宗靖康初，擢右司谏，言蔡京、朱勔罪，斥监合州税。高宗时，官至礼部侍郎。居官论事剀切，疾恶如仇。晚居乡里，著书自娱。有文集、奏议。